Hemsbach (Kahl)

Da Hemsbach is a uma 3,2 km longa, linka Zuafluss vo da Kahl im Landkroas Aschaffenburg im bayerischn Spessart.

 Noma 

Da Noma Hemsbach bsteht aus de middlhochdeitschn Weata hagen (späta Hain), des „kloans Wäldchen“ bedeit und bach. Ois Eakearung eagibt se draus „Boch, der duach a Wäldchen fliaßt“. Da Hemsbach hodm Ort Hemsbach sein Noma gem. Den gleichn Nomansursprung hom aa de noheliegandn Orte Heimbach und Heimbuchenthal.

 Geografie 

 Valauf 

Da Hemsbach entspringt in oam kloana Toi sidöstli vom Ort Großhemsbach, der am Markt Mömbris ongheat. Da Hemsbach duachfliaßtn Ort Richtung Nordostn, und werd vo drei weitan Bächn vasteakt. Davo entspringt oana im friahan Granitstoabruch vo da Hohen Mark (heit Hahnenkammsee), dessn aa heit no leicht rötlichs Wossa, am Wendelinusstoa in an Hemsbach fliaßt. A weitara Boch valaffts Toi aus Kleinhemsbach an da Daunert herunta. In Brücken is da Hemsbach komplett varoaht und mindt am ehemolign Feiawehrhaus an da Streckn vo da Kahlgrundbahn in de Kahl.

Zu Betriebszeidn vom Stoabruch hod ma des rote, stoak vaschmutzte Wossa no oanige Meta, noch da Mindung vom Hemsbach, in da Kahl eakennt. Zuazeid werd de Varoahrung vom Hemsbach in Brücken eaneiat.

 Im Netz 

 Beleg 

miniatur|links|De Hemsbachquej sidöstli vo Hemsbachminiatur|links|Da Hemsbach mindt in de Kahl

Kategorie:Gewässer im Landkreis Aschaffenburg
Kategorie:Mömbris
Kategorie:Gewässer im Rhein-Main-Gebiet
Kategorie:Fluss im Spessart